รัฐบาลไทย-ข่าวทำเนียบรัฐบาล-สรรพสามิตแถลงผลการดำเนินงานในรอบปีงบประมาณ พ.ศ. 2563
วันศุกร์ที่ 25 กันยายน 2563
สรรพสามิตแถลงผลการดําเนินงานในรอบปีงบประมาณ พ.ศ. 2563
กรมสรรพสามิตแถลงผลการดําเนินงานการจัดเก็บรายได้ในรอบกว่า 11 เดือน (1 ต.ค.2562 – 24 ก.ย.2563) จัดเก็บได้รวม 543,067.08 ล้านบาท และผลการปราบปรามทั่วประเทศ (1 ต.ค.2562 – 24 ก.ย.2563) พบว่ามีการกระทําผิด จํานวน 27,642 คดี คิดเป็นเงินค่าปรับ 481.66 ล้านบาท
กรมสรรพสามิตแถลงผลการดําเนินงานการจัดเก็บภาษีสรรพสามิตและผลการปราบปรามผู้กระทําผิดกฎหมายสรรพสามิต ในรอบปีงบประมาณ พ.ศ. 2563 สามารถจัดเก็บรายได้ในรอบกว่า 11 เดือน (1 ตุลาคม 2562 – 24 กันยายน 2563) จัดเก็บได้รวม 543,067.08 ล้านบาท และผลการปราบปรามทั่วประเทศ (1 ตุลาคม 2562 – 24 กันยายน 2563) พบว่ามีการกระทําผิด จํานวน 27,642 คดี คิดเป็นเงินค่าปรับ 481.66 ล้านบาท
นายพชร อนันตศิลป์ อธิบดีกรมสรรพสามิต เปิดเผยผลการจัดเก็บรายได้ ในรอบกว่า 11 เดือน (1 ตุลาคม 2562 – 24 กันยายน 2563) จัดเก็บได้รวม 543,067.08 ล้านบาท (คาดการณ์ 546,644.65 ล้านบาท เมื่อเปรียบเทียบกับประมาณการต่ํากว่า 95,955.35 ล้านบาท หรือคิดเป็นร้อยละ 14.93) และรายได้ภาษีที่สามารถจัดเก็บได้สูงสุด 5 อันดับแรก ได้แก่ 1) ภาษีน้ํามันและผลิตภัณฑ์น้ํามัน จํานวน 221,140.28 ล้านบาท 2) ภาษีรถยนต์ จํานวน 84,347.28 ล้านบาท 3) ภาษีเบียร์ จํานวน 80,012.64 ล้านบาท 4) ภาษีสุรา จํานวน 61,205.39 ล้านบาท 5) ภาษียาสูบ จํานวน 62,761.24 ล้านบาท โดยในเดือนกันยายน 2563 (1 – 24 กันยายน 2563) จัดเก็บได้รวม 39,184.78 ล้านบาท (คาดการณ์ 42,762.35 ล้านบาท เมื่อเปรียบเทียบกับประมาณการต่ํากว่า 8,065.38 ล้านบาท หรือคิดเป็นร้อยละ 15.87)
อธิบดีกรมสรรพสามิตกล่าวต่อว่า ผลการปราบปรามผู้กระทําผิดกฎหมายสรรพสามิตทั่วประเทศ ในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 24 กันยายน 2563 พบว่ามีการกระทําผิด จํานวน 27,642 คดี คิดเป็นเงินค่าปรับ 481.66 ล้านบาท โดยแยกเป็น สุรา จํานวน 15,821 คดี ค่าปรับ 157.21 ล้านบาท ยาสูบ จํานวน 8,136 คดี ค่าปรับ 188.54 ล้านบาท ไพ่ จํานวน 592 คดี ค่าปรับ 8.49 ล้านบาท น้ํามันและผลิตภัณฑ์น้ํามัน จํานวน 1,211 คดี ค่าปรับ 59.20 ล้านบาท น้ําหอม จํานวน 72 คดี ค่าปรับ 1.84 ล้านบาท รถจักรยานยนต์ จํานวน 1,228 คดี ค่าปรับ จํานวน 30.94 ล้านบาท และสินค้าอื่น ๆ จํานวน 582 คดี ค่าปรับ 35.44 ล้านบาท โดยมีของกลางแยกเป็นน้ําสุรา จํานวน 1,816,955.434 ลิตร ยาสูบ จํานวน 495,716 ซอง ไพ่ จํานวน 69,602 สํารับ น้ํามันและผลิตภัณฑ์น้ํามัน จํานวน 3,083,518.000 ลิตร น้ําหอม จํานวน 49,756 ขวด รถจักรยานยนต์ จํานวน 1,405 คัน
และสําหรับผลการปราบปราม (ระหว่างวันที่ 18 - 24 กันยายน 2563) พบว่ามีการกระทําผิด จํานวน 402 คดี คิดเป็นเงินค่าปรับ 7.48 ล้านบาท โดยแยกเป็น สุรา จํานวน 232 คดี ค่าปรับ 1.91 ล้านบาท ยาสูบ จํานวน 109 คดี ค่าปรับ 2.62 ล้านบาท ไพ่ จํานวน 6 คดี ค่าปรับ 0.07 ล้านบาท น้ํามันและผลิตภัณฑ์น้ํามัน จํานวน 22 คดี ค่าปรับ 1.69 ล้านบาท รถจักรยานยนต์ จํานวน 20 คดี ค่าปรับ 0.46 ล้านบาท และสินค้าอื่น ๆ จํานวน 13 คดี ค่าปรับ 0.73 ล้านบาท โดยมีของกลางแยกเป็นน้ําสุรา จํานวน 8,928.050 ลิตร ยาสูบ จํานวน 8,265 ซอง ไพ่ จํานวน 578 สํารับ น้ํามันและผลิตภัณฑ์น้ํามัน จํานวน 51,033.000 ลิตร รถจักรยานยนต์ จํานวน 23 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778